гарантира, че на съответните органи за обслужване на въздушното движение се предоставя наличната подробна информация за местоположението, вертикалния размер, посоката и скоростта на движение на метеорологичните явления в близост до летището, и по-специално в зоните за набор на височина и подход, които могат да бъдат опасни за експлоатацията на въздухоплавателните средства.
 в)
 Информацията съгласно букви а) и б) се предоставя във вид, който предполага минимално тълкуване от страна на персонала на органите за обслужване на въздушното движение, и с честота, която удовлетворява изискванията на съответните органи за обслужване на въздушното движение.
 ATS.OR.505 Метеорологична информация за центровете за полетна информация и районните контролни центрове
 а)
 Доставчикът на обслужване на въздушното движение гарантира, че на центровете за полетна информация и на районните контролни центрове се предоставя метеорологичната информация, посочена в точка MET.OR.245, буква е) от приложение V, като се обръща специално внимание на настъпващо или очаквано влошаване на метеорологичните условия, веднага щом такова бъде установено. Тези доклади и прогнози обхващат района за полетна информация или контролирания район, както и други райони, ако това е предписано от компетентния орган.
 б)
 Доставчикът на обслужване на въздушното движение гарантира, че на центровете за полетна информация и районните контролни центрове, през подходящи интервали от време, се предоставят актуални данни за налягането, необходими за настройка на висотомерите, на места, определени от съответния център за полетна информация или районен контролен център.
 ATS.OR.510 Метеорологична информация за органите, предоставящи обслужване по контрол на подхода
 а)
 Доставчикът на обслужване на въздушното движение гарантира, че на органите, предоставящи обслужване по контрол на подхода, се предоставя метеорологична информация съгласно точка MET.OR.245, буква б) от приложение V за въздушното пространство и летищата, които ги засягат.
 б)
 Доставчикът на обслужване на въздушното движение гарантира, че когато се използват множество анемометри, свързаните с тях дисплеи са ясно обозначени така, че да указват пистата и участъка от ПИК, контролирани от всеки анемометър.
 в)
 Доставчикът на обслужване на въздушното движение гарантира, че на органите, предоставящи обслужване по контрол на подхода, се предоставят актуални данни за налягането, необходими за настройка на висотомерите, на места, определени от съответния орган, предоставящ обслужване по контрол на подхода.
 г)
 Доставчикът на обслужване на въздушното движение гарантира, че органите, предоставящи обслужване по контрол на подхода за финален подход, кацане и излитане, са оборудвани с дисплей или дисплеи на приземния вятър. Дисплеят или дисплеите следва да са свързани със същото място или места на наблюдение и да получават сведения от същия сензор или сензори като съответния дисплей или дисплеи в летищната контролна кула или в органа за летищно полетно-информационно обслужване, или и двете, както и в аеронавигационната метеорологична станция, където такава съществува.
 д)
 Доставчикът на обслужване на въздушното движение гарантира, че органите, предоставящи обслужване по контрол на подхода за финален подход, кацане и излитане на летища, на които стойностите за видимост на ПИК се определят с прибори, са оборудвани с дисплей или дисплеи, които позволяват отчитане на текущите стойности за видимост на ПИК. Дисплеят или дисплеите следва да са свързани със същото място или места на наблюдение и да получават сведения от същия сензор или